חוק הבטחת הכנסה (הוראת שעה ותיקוני חקיקה), התשע"ו-2016
הצעת חוק ממשלתית, הכנסת ה-20
פורסם: ספר החוקים, חוברת 2573, עמ' 1155, 2016-08-11T00:00:00+03:00
חוק הבטחת הכנסה נחקק במטרה לספק "רשת ביטחון" סוציאלית לתושב שאין בידו די אמצעים כדי מחייתו, באמצעות מתן גמלת הבטחת הכנסה. חוק המזונות קובע את זכאותו של מי שפסק דין למזונות ניתן לזכותו, לקבל תשלום מזונות מהמוסד לביטוח לאומי. 
שיעור התשלום על פי שני חוקים אלו נקבע בהתחשב, בין היתר, בהכנסותיו של הזכאי.
התיקון קובע, במסגרת הוראת שעה לשנים 2017-2018, כי לצורך החישוב לזכאות לגמלה או לתשלום מזונות, לא יובא בחשבון חלק גדול יותר מהכנסות העבודה של הזכאי. ביחס לחלק ההכנסה מעבודה שמעבר לסכום הראשוני שאינו מובא בחשבון ועד לשיעור של 33.81% מהשכר הממוצע, שיעור הניכוי מהכנסה יהיה 75%. לעניין הכנסה העולה על הסכום האמור, שיעור הניכוי יעמוד על 40%, כפי שהיה קבוע עד לתיקון החוק.